"Setswana Puotlaleletso ya Ntlha (FAL)/P2 5 DBE/Ngwanaitseele 2019 NSC KAROLO YA A: PADI Araba potso e le NNGWE fela mo karolong e. POTSO 1: MORABARABA – SJ Lebethe Buisa dinopolo tse di latelang, mme morago o arabe dipotso. 1.1 NOPOLO A Letsatsi la boitumelo jo bogolo e nnile letsatsi le Morwesi a boang ka lona. Ntshimane o ne a bone lokwalo lo tlhaga go mokapelo, a mmolelela letsatsi le o tla gorogang ka lona. E ne e le Lamatlhatso. Letsatsi la Tshipi la bona e le motshegare wa maitsiboa ba le ka fa ga gabo Ntshimane. Batsadi ba gagwe ba ne ba se gona mo gae, a setse le 5 kgaitsadie yo mogolo fela. Kgaitsadie o ne a setse a bone gore mosimane o godile. Setshameka-dipolata sa dumaduma mmino o ratwa ke boobabedi; nako e kete e ka emisiwa gore lebaka le, le se ka la fela. Mogoloe a ba leretse senotsididi le dimonamonenyana. Ba iketla. 10 E rile fa letsatsi le kotama fa godimo ga thabana ya Tsogwe, ba tloga ba goga dinao, ba tshela motlhaba, noka e se na metsi a a elelang, ba leba kwa moseja. Ntshimane a tsaya lobakanyana a ise a boe. Mogoloe, kgaitsadie, a mo emela. E rile fa a tsena a fitlhela a setse a siamisitse dilalelo. 15 'Morwesi a reng, Ntshi?' 'Ka eng?' Bakeng sa go mo araba, kgaitsadie a tswa a tswelela ka go tlhagisa maikutlo a gagwe mabapi le mosetsana. Mpolelele gore Morwesi fa a ka itse gore o ne o ile toropong le Ntshetsana, o tla reng?' 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ntshimane le Morwesi ba goletse kwa … A Ga-Rankuwa. B Ga-Mosetlha. C Madibeng. D Madibogo. (1) 1.1.2 Batsadi ba ga Ntshimane ba ne ba ile kwa kae nako e a neng a setse le kgaitsadie yo mogolo? (1) 1.1.3 Ditlamorago tsa gore Ntshimane a tseise Ntshetsana tsela ya go ya kwa Rosslyn e nnile dife? (2) 1.1.4 Lebaka legolo le le dirileng gore Mpute a tsamaye le Morwesi kwa Ga-Rankuwa ke lefe? (2) Kwalololo e ileditswe Phetla"